**Обществено обсъждане на проект на Заповед за изменение на Заповед № РД09-395/08.05.2020 г. на заместник-министъра на земеделието, храните и горите и ръководител на управляващия орган на Програма за развитие на селските райони 2014-2020 г.**

Управляващият орган на Програма за развитие на селските райони за периода 2014 - 2020 г. представя за обсъждане проект на Заповед за изменение на Заповед № РД09-395/ 08.05.2020 г. на заместник-министъра на земеделието, храните и горите и ръководител на управляващия орган на Програма за развитие на селските райони 2014 – 2020 г., която да позволи започване на процедура за избор на изпълнител на дейности по проекта по реда на ЗОП и преди сключване на административен договор. За да се гарантира намаляване на процента на грешки тази възможност ще е допустима, само ако Държавен фонд „Земеделие“ е извършил предварителна проверка на планираните обществени поръчки.

Проектът на документите се публикуват на основание чл. 26, ал. 4 от Закона за управление на средства от структурните и инвестиционните фондове.

Писмени предложения и коментари по горепосочените документи могат да се изпращат в срок до 25 май 2020 г. (включително) на следната електронна поща: rdd@mzh.government.bg.